Mis see ebamäärane "mitmed" tähendab, on küll ebaselge. Eesti on väike maa, siin on kunstnikegi arv väike, nagu on lugu mis tahes muude elukutsetegi puhul. Enam-vähem kõik tunnevad kõiki. Vaatasin, et sellele sambakonkursile esitati, umbes aasta tagasi, kokku 44 kavandit: "Vabadussõja võidusamba konkursile tuli 44 kavandit" (Postimees, 7.2. 2007). Jah, küllap on nende hulgas töid ka kunstnikelt, kes täna sõna võtavad. Paljuke meil neid kunstnikke on, veel vähem arhitekte! Kas nad ei tohiks sõna võtta?! See on ju iga inimese demokraatlik õigus. Öeldakse, et pärast kaklust rusikatega ei vehita … aga kas see vabadussambakonkurss oli mingi "kaklus"?!